FAN 3
Alu disé kôlu ɲabɔla di
« Mɛn kabôn a bɛɛ di, alu yé ɲɔn kanin kôsɛbɛ, kamasɔrɔn kanintéya di hakɛ siyaman ɲan matunun. » (Piyɛri I 4:8).
Ilé ni i fuduɲɔn ba alula dunuɲan latɛ damina ɲɔn fɛ, kô siyaman di dôn alu tɛ. Kamasɔrɔn alu kɔnɔ rɔ kôlu, ni alula dunuɲan yéɲan tɛ kélén di. Ni wô tɛ kô dôlu disé bɔla kɛnɛma ka dôn alula dénbaya rɔ, kô dôlu fanan disé alu tɛrɛla tén gbansan.
An tɛ sé kô dôlu matankala kɔni Kitabu yé an lalila kôsa an ɲé anna kôlu ɲabɔ (Matiyu 5:23, 24). Alu disé alula kôlu ɲabɔla a ɲuman la ni alu ka Kitabu la sariyalu latama.
1 KÔ DÔ BA DÔN ALU TƐ, ALU YÉ BARO KA BƐN KÔ WÔ MA
KITABU YÉ MƐN FƆLA : « Kuman tuma » yé yén (Ekleziyasi 3:1, 7, BS). Kô dô ba dôn alu tɛ, alu yé tuma dô ta ka baro ka bɛn kô wô ma. Miriya mɛn yé i la ka bɛn kô wô ma, wô ɲayira i fuduɲɔn la a ɲuman la. A ba kɛ ɲan-ô-ɲan, « tuɲa fɔ » i fuduɲɔn ɲɛ (Éfɛze kalu 4:25). Hali i ba mɔnɛ baa kɛ, i kana sɔn kɛlɛ ma. Kɛlɛ disé bɔla kô mɛn rɔ, kuman mafaani disé kɛla sabu di ka kô wô ɲabɔ djusu suma rɔ (Talilu 15:4 ; 26:20, BS).
Hali ni i sɛwani tɛ, to ɲumaya sila kan. I kana ɲina i fuduɲɔn kanin kô ni a mabuɲa kô ma (Kolɔsu kalu 4:6). Alu yé alu lɔdja ka kôlu ɲabɔ djônadjôna. Alu dôn kana dôn dakudu rɔ (Éfɛze kalu 4:26).
ALU DISÉ KA MƐN KƐ :
Alu yé wati ɲuman djaté ka baro kôlu ɲabɔ kan ma
Ni ilélé kakan ka i tolomalɔ, i kana kuman latɛ dôô da rɔ. Ilé fanan kuman wati di sé
2 I TOLOMALƆ KA KÔLU ƝAYÉ
KITABU YÉ MƐN FƆLA : « Alu yé diya ɲɔn ɲɛ badénya kanintéya rɔ, alu yé kɛ mɔɔ fɔlɔlu di alu ɲɔn mabuɲa kô rɔ » (Rome kalu 12:10). I tolomalɔɲan yé kô baa lé di. I lɔdja ka i fuduɲɔn miriya lɔn, « kininkinin » ni « fanmadji » rɔ (Piyɛri I 3:8 ; Zaki 1:19). I kana a kɛ yoo i yé i tolomalɔla ka a tɛrɛ i tɛ i tolomalɔla. Tuma dôlu la yɛrɛ, i bolo bɔ ila baara rɔ ka i tolomalɔ i fuduɲɔn la. Ni wô tɛ, a fɔ i fuduɲɔn ɲɛ kô a yé a to alu yé baro ka bɛn kô wô ma kɔɔfɛ. Ni i ka i miri kô i fuduɲɔn yé i dɛnɲɔn lé di, kô a tɛ i djuu di, i di fɛrɛ bɛɛ kɛ kôsa « i djusu kana bɔ djôna » (Ekleziyasi 7:9, BS).
ALU DISÉ KA MƐN KƐ :
I fuduɲɔn ba kɛ kumanla i fɛ, i tolomalɔ a la a ɲuman la, hali ni a yé mɛn fɔla, wô ma di i ɲɛ
Kumanlu kɔrɔ ɲinin. I fuduɲɔn kumanɲan ni a kumankan kɛɲan lakɔrɔsi
3 ALU BA KÔ MƐN LATƐ, ALU YÉ ALU LƆDJA KA WÔ KƐ
KITABU YÉ MƐN FƆLA : « Nafa yé baara bɛɛ la, kɔni kuman gbansan di mɔɔ bila dɛsɛ la drɔn » (Talilu 14:23, BS). Alu ba bɛn kô ɲabɔɲan ɲuman dô ma, wô gbansan tɛ kô wô ɲabɔla. Alu ba kô mɛn latɛ, alu kakan ka alu lɔdja ka wô kɛ. Tumadôn, wô yé baara baa lé di mɛn gbɛlɛman, kɔni alu ba wô kɛ, alu di wô barayi sɔrɔn (Talilu 10:4, BS). Ni alu ka baara ɲɔn fɛ yoo dɛnɲɔnlu, alu « di tɔnɔ ɲuman sɔrɔn » alula baara rɔ (Ekleziyasi 4:9, BS).
ALU DISÉ KA MƐN KƐ :
Alu kélén kélénna di mɛn kɛ kôsa alu yé alula kôlu ɲabɔ, alu yé wô ɲayira ɲɔn la
Alu yé to a mafɛnɛla ni kôlu yé wala ɲɛ
bam_Latn bam_Latn bam_Latn bam_Latn bam_Latn bam_Latn bam_Latn bam_Latn dyu_Latn bam_Latn bam_Latn bam_Latn bam_Latn dyu_Latn bam_Latn dyu_Latn bam_Latn bam_Latn dyu_Latn bam_Latn bam_Latn